paragraph_text: Čečeni su danas muslimani, ali povijesno ovaj narod ima svoje vlastitu mješavinu religioznih vjerovanja i tradicija. Arheološki pokazatelji, a i današnji način života govore da su stari Čečeni svoju religiju temeljili na prirodnim ciklusima i astronomiji, s mnogo bogova i kompleksnim ritualima. Artefakti i spomenici, kao što su grobna i sveta mjesta, govore mnogo o njihovim religioznim vjerovanjima prije islama i kršćanstva. Petroglifi u podzemnim pećinama na visokim planinama, datiraju najmanje 4000 godina prije Krista, a prikazuju solarne znakove, antropomorfne životinje i upotrebu biljaka u ritualima. Različite podzemne prostorije koje datiraju iz 1200 prije Krista pa do 9. ili 10 stoljeća iza Krista, ukazuju da su vjerovali u mnoge bogove koji se povezuju s prirodnim silama i zvijezdama. Kršćanstvo je došlo između 8. i 11 stoljeća, Gruzijci su pokrstili mnogo ljudi, a islam polako dolazi od 15. do 16. stoljeća, ali ne hvata korijene do 18. i sredine 19. stoljeća. Stare tradicije Čečeni su još zadržali i pomiješali ga s islamskim vjerovanjima i praksom.